
PRILUL 2000 (Pads 25 jü 32) 





O Volapükafiens Löfik ! 


Vicifal obsik. flen Jean-Claude CARACO e matan omik enu elifädons 
vakeni nitedikün in Mäxikän. Esedom obe penedi. in kel ebepenom tävis difik. kelis 
edunons . In Sirkülapenäd balidkömöl okanols dilodön ventüris omik me patalartüg. 
keli elautom flen Caraco pro obs. In potakad ditik. espikom dö el <Palacio de Bellas 
Aries> ed el <Zócalo>. kelis emäniotoy in nüm yanülik lärnoda teldegzülid kursüda 
pro Spanyänapükans su pad 1:7:2000 Sirkùlapenäda obsik. 


Volapük binon deadik ! Ekö vokäd. keli äliloy ün yels bevü 1957 e 1990. 
Pos lif brefik ko fikuls mödik pefulöl. pük mekavik at balid ad pagebön äs pük 
bevünetik fino edunon natemi lätikün ona. So äsagons bevùpükans mödik in dils 
mödik vola. 


Bü brefüp. ereidoy in bal delagasedas obsik konoti verik dö jiel <Claudia>, 
kel binon kriset. e kel mebon obi mödo dö pük obas. Ekö konot:- 


Ven ätuvoy eli <Claudia>. kel äbinon koldik e stifik in cek ona, jidalaban 
ona ädisinof sepülami lönedik pro domanimi! lelöfik. Äsepüloy eli <C/audia> in gad 
lemota. vegädü mets mäldeg de gad Jönik. Ägeboy kanonabügi äs sarkili) ed 
äninükoy nulüdotis anik ad yufön eli <C/audia> ad rivön krisetasüli. Ab... kriset te 
änifüpilifädon. e ven igalikon. äfidon nulüdotis. ädudranon du met bal gluna. 
ägrulon dis kiuds tel ed ätuvon vegi lü pödayan jidalabana. 


Volapük binon äs kriset at. Pos yel 1957 islipikon. ab ün tim obas egalikon. 
e binon jäfedik dönu. Muf püka neai efinikon. igo anu dabinom Cifal in gerafov 
nenropik de tm ela <Martin Schlever>. Pla <Claudia>. nem gudikum pro 
domanimil at ubinon <1 olapük>. no-li ? 


Valikosi Gudikün Oles ed Olikanes 


Al- 


IV:26:2000 


LÄRNOD KILDEGLULID - LÄ SKRÄDAN E JIVOGÄDAN 





Ädelo äbinob in skrädöp. Ämafotoy obi pro klotem nulik: blit, jilät e jakät. 
Ävälob klotemi binü lained gedabraunik. Cedob, das oblümon ad pasteifülön ünü 
dels kil, ab ga omutob steifülön oni nog telna u kilna. Skrädans at no binoms 
koteniks, büä klotem dabon nendöfiko. Spiked omik binon: kotenükön dunetäbi. 
Üremoböv i vilöfo plöguni, ab monastok no ädälon atosi. Ostebedobs, va atos 
omögon ün oyel. 


Mans mödik dabinons, kels binoms so läbiks ad kanön polön 
konfäkaklotemis. Ats binons mödo nejerikums, ka uts ma mafot pemököls. Aiplu 
mens buükons konfäkaklotis, bi binons nejerikums, e vogäd onas votikon vemo 
nemödiko. 


Jimatan obik äremof sio löloti lölöfik klotas. Äremof oke plädamänedi, 
yäki, juüpi e gunili. Lä jivogädan ätuvof häti nebepenamoviko jönik. Äsagof obe 
fümiko, das at äbinon ma vogäd lätik. Cedob, das binon vemo klotugik. 


LÄRNOD KILDEGMÄLID - SÖL BÜEDOM MEKÖN KLOTEMI 





Deli gudik, o söl ! Viloböv, das mekol obe klotemi, ni vemo vetiki, ni vemo 
leitiki. Stofis kisotik labol - li nu ? 
Nendoto oplidol stofi gedik at. Fümo opliton oli, if lelogol oni. 
Binon tu klilik ma güt oba (u: obik]. Stof boso dofikum ä vetikum plitonöv 
plu obi. Ed at - li ? 
At binon stof balidsotik; olabol lunüpikumo düni de on 
Vemo gudik ! cedob eti gudiki. 
Kömolös isio ed omafotob oli ! 
Kitimo kanob - li steifülön klotemi ? 
. Logobsös ! ... adel binon vedel . .. Pötos - li pro ol ad kömön ün 
poszedel tudela balidkömöl ? 
Magifö ! Täno, jü tudel. 





LÄD VÄLOF KLOTEMI 





Viloböv steifülön bali klotas et. 
Vilol - li kömön ini sälun at ? o läd ! 


(e Logolös padi nüm 31) 


IV:27:2000 


PLIN _SMALIK 
FA ANTOINE DE SAINT-EXUPÉRY 





vI 


Ah ! plin smalik, esuemob. pianiko. kludo, lifi smalik glumaladälik 
ola. Ilabol lunüpo pro muad te pliti modonikamas sola. Elärnob noteti at 
nulik ün del folid gödo, ven esagol obe : 


" Plidob vemo modonikamis sola. Golobsös ad logön modonikami 
sola..." 


" Ab zesüdos ad stebedön . . . " 
" Ad stebedön kisi - li ? 
" Ad stebedön jüs sol modonikon.”" 


Elabol balido logodajästi mu süpädik, e täno esmilol dö ol it. Ed 
esagol obe : 


" Tikob, das binob ai domü ob !" 

Jenöfo. Ven binos zedel in Tats-Pebalöl, sol, alikan ya sevon osi, 
modonikon love Fransän. Saidosöv ad kanön tävön lü Fransän ünü minut ad 
komön in modonikam sola. Liedo Fransän binon ya tu fagik. Ab su planet ola 
so smalik, osaidosöv ad tirön stuli olik stepis anik. Ed älogedol luliti ün naed 
alik, ün kel ädesirol osi . . . 

" Ün del seimik, elogob soli modoniköl ün naeds foldegkil !" 

E boso latikumo, älüükol : 

" Sevol .. . ven binoy so lügik, plidoy modonikamis sola . . . " 


” Ün del naedas foldegkil, äbinol - li seko so lügik ?" 


Ab plin smalik no ägespikom. 





IV:28:2000 


LÖF E TELEGRAM (FIN) 
FA HOLGER DRACHMANN 


Nu äbinof in lom. 


Pulil äseatom drenöl in klädöm. Mot äslipof. Läd <Bo/ette> äbinof vom 
zadik, ab jibinans zadik ai labofs senälis somik zadik; pajekofs ai fa grob - ven kanofs 
küpedön oti. 


Älogedof moti oka seatöli us su bäk in seat nejönik; mud ofik äbinon maifik, 
ed älabof froni nejönik bevü cüg e cün. 


Fi, äbinof verato hetöfik - e badugik ! 


Daut ti ävedof dredik. Äjedof tapädi love mot slipöl ed äspidof lü pulil. 
Äkidof omi ed ävedom takedikum. Täno äseatof su bed. 


Äprimof ad slipön, ab töbo ifärmükof logis oka, ven äjinof, das pulil 
ädrenom vemo. Lesi ! Älöstanof, äkipof lampadi love pulil, kel älesputom ed 
äluvokom laidiko, e kela logod äbinon pesvelöl, cügs oma äbinons paeliks, logs 
smalik äbinons feniks. 


Äluvokof, ägolof lü mot, ägalükof ofi ed ägolof lü telegrafabür, kel 
pädaliton ai fa lampad badik. Su telegramazöt äpenof spidiko : <Kömolös sunädo, 
pulil odeadom suno.> Ägivof zöti söle Fät, kel äsumom oti, änumom vödis, äpenom 
bosi ed ägegivof moni anik. 


Äkikom litöpili dönu.  Älogof, das Fät ägolom lü telegrafablimot; älilof : 
tik-tik, tik-tik! - Nu telegram pisedon ele <Anton>. 


Poso ägolof lomio. 

Vom konsulana äseadof su söf, stilüköl pulili su blöt okik e klädölo omi 
lunomiko. Äluvokädom äsif äbinom fopik. Läd <Anton > äseitof pulili in klädöm, ed 
äluvokädom nemödikumo. Dönu ävedom netakedik, e dönu ävedom takedikum; 
äslipoy nemödo, ägaloy, no äspikoy; neit ämogolon. 


Ogödo pulil äslipom gudiko. Soaro hiel <Anton> äkömom da yan. 


Äbinom vemo paelik. Äsagom nosi, ab ägolom sunädo lü klädöm ed 
ämosumom bedastofedi, kel piseaton as jel ta delalunid. 


Pulil äseatom lestiliko. 
"Binom - li deadik ?" fat ämürom. 


"No, no !" jimatan ävokof. "Slipom. Äkredob - pardolös obi, ab aneito - 
ag! no nolol - äbinob so dredälik !" 


Hiel <Anton> äseadom su stul e ko nams ätegom logodi oka. 

Äseifom, älöstanom, ed ägolom se cem. 

Ün soar, ven äkömom lomio se nafanaklub, äbinom brietik. 

Ven ätridom ini cem, äprimom ad kanitön; täno äsumom pulili se klädöm, 
äkidom omi, eseitom omi in klädöm dönu; äsäklotom oki, äseadom su bedasim, 
äsmilom kleiliko e fino ädrenom. 

Ün del sököl, ädabegom pardi, e matan e jimatan äbedons göliko ün soar at. 

Täno tedans äsedoms kalotis. Hiel <Anton> ävedom zunik, äbegom omis 
sumön domömi lölik ed i lümoti, keli älublamom, bi ävilof spikön ko <Bol/ette> - e 


fino ägolom se lom ad dagetön cali as kvisinan in nafil seimik. 


Soaro päsükom in lom fa nafanakompenans büik tel. Älefalom sui cemaglun 
ed älusputom. 


Ün del balidkömöl äbinom malädik, äblibom in bed, ägetom medini, 
ädabegom pardi ed äpidom fäti oka. 


Somo vig bal äpaseton. Lümot no äkömof ini lom, ed äjinos äsif atos 
ästilükos siämi zunik söla <Anton>. 


Äsagom nu fefiko, das ävilom golön lü lezif ad dagetön cali as nafadugan, ab 
kludo äbinos zesüdik, das äselom domömi lölik oka e jimatan e cilil äsötons lödön in 
cemil vönik oma in pofasüt. Jimatan omik ivedof nenpükik e dredälik; ye äklienof ad 
taspikön nemödo, ab ävedom zunik, älublamom ofi, ed - ägleipom ofi me jot ed 
äjoikom ofi mo. 


Älefalof sui glun ed älilom luvoki smalik. 


Ab älilof luvoki vemo kleilikum demü däspär e demü lepid, ed äjedom oki 


0:2000 





love of, ätovom ofi ed äseitom ofi su bed ....... 

Ämaifof logis oka. At, luvok matana ofik, ätonom nog in cem. Ab bed 
äbinon vagik; e lampad äliton, e pulil äseatom takediko in klödöm okik, e se sälun 
älilof seifami mota. 


"Kludo edrimob ! Gode dani !! Ab depad - li ? telegram ? No etelegrafob, 
edrimob. Nogna: Gode dani !! 


_ E läd <Bolette Anton> älogedof ko leläb pulili, e drens äkömons ini logs 
ofik. Älogedof särvigi smalik, kel vo no äbinon slenik. Sten redik bal - no tel. 
Ävedof dredälik. Ab süpo - binof mot e sevof kludo difikosi - süpo säklotof pulili 
ed älogedof joti e bäki oma. 

"Pulil löfik oba ! elabol - li doli ?" 


In vol at tuvoy nimilis blägik - u sevabo: flibis - igo in doms klinikün. 


Täno jimatan käptena <Anton> ägolof ini sälun, äseadof len tab, äfilidof 
lampadi, äsumof papüri, peni e nigi, ed äpenof penedi vemo lunik matane okik. 


Daloy - li logön ? No. Utos, kelosi jimatans yunik penofs matanes okik - 
e patiko utos, kelosi daut konsulana äpenof matane okik ün soar at, no daloy reidön. 


Ab ven lätikumo ifinükof penedi ed älöstanof ad dakipön penedi jüs göd 
balidkömöl, älogof söfi, kiöp vom konsulana äseatof. 


Daut älogedof moti. Äkanoy suemön logedi : O mot ! Nu sötol lüvön obi. 
Alo: te balna a vig vilob spikön ko ol ! 


E täno ägolof ini slipacem. 

Vigs tel pos jenot at käpten <Anton> ädugom nafi oka ini pof. 
XXXXXXXXXXXXXXXXXXXXXXXXXXXXXXXX 
CÖDETS VERIK - LI ? 

Lekof binon kaktud, kel glofon sovadiko su sepül drimamagotas obsik. 


Utan, kel vilon lifön gudiko e lunüpo, lifonöd nevifiko. 


IV:31:2000 


LÄRNOD KILDEGMÄLID - LÄD VÄLOF KLOTEMI (FÖVOT) 





Ekö ! is labol bali samedas obsik; binon jafot fiama at ma vogäd lätik. 

Mögos, das binon - la vogäd lätik, ab köl yelovik et no binon klotugik pro ob. 

Is labol samedi votik. Labobs oni in köls distöfik; in kafaköl klilik, köl blägik, 
kremaköl . .. Binon vemo jönik. 

Si ! no binon badik. Kanol - li sedön oni lü ladet at ? 

Si! o läd !! ko blesir mödik. 


C s a a E r a a r 
DINS TEFÜ LIF U DEAD 


mBelügans ämofugons de sepülam in Tayän ven deadan, hiel 
Suvicha Saengmanee älükömom lü æsepülakultipläg. 


Mot omik dobiko ädientifükof koapi sekü rætätuv su küid nedetik. 


"Jenöfo, tätuv oba binon su küid detik," äsagom Suvicha, kel labom 
yelis teldegmäl. 


FTT PETITEETITET 
Man Cilänik fino äklemom gitäti okik ad vögodön, bi calans dönuamo 
ämoyagoms omi se vögodabuig, bi äsagoms, das binom deadik. 


Pänunoy hieli Ernesto Alvear, kel labom yelis veldegfol, das ibinom 
calöfiko deadik sis yels deg. 


"Fenob ad plonön," äsagom söl A/vear. "Tikob, das at binon naed 
lätik, in kel osteifülob ad süadükön omis, das nog lifob !" 


VÖDS NULIK 
BELÜGÖN > to mourn TÄTUV - atattoo 
KULTIPLÄG - a service VÖGODABUIG - a voting booth 


IV:32:2000 





SMILOLSÖD . Res 
Ko flen obsik Jean-Marie Ries 





MUSAK IN SUP 


"O bötan, in sup obik svimon musak !" 
"No lunüpo ! No - li elogor raänidi bigik nilù on ?" 


JIGOK BAL E HIGOKS DEGZÜL 





Jifeilan äsagof selane: "Viloböv remön jigoki bal e higokis degzül." 
"Äsagor - li: Jigoki bal e higokis degzül ? No - li vipor higoki bal e 
jikigokis degzül ?" 

"Givorös obe jigoki bal e higokis degzül, o Söl ! Lif jigoka obik 
binonöd jönikum, ka lif lönik oba !" 


IN STAUDÖP PRO DAIFANS 


"Desiroböv ad fidön kaviari Pärsänik, begö !" 
"No piu labobs kaviari, o Söl ! Ab kanob komandön ore 
murbakompoti ko xifiadaleŭl u risati kleböfik ko solalünät." 


ENU, IN STAUDÖP 


"Fidäd äbinon vemo gudik. Ab kikodo panemon - li ragud 
lofüdänik ?" 
"Bi dog pänemon <Sultan>." 


ZIAN <KÜLVALDA> 


"No vilob visitön ziani <Kü/valda> adelo." 

"Suemob löliko, o Iöfäb oba. Ye vätälolös kiofredik binoföv if 
no kömobsöv." 

"Verätö ! Golobsöd usio !" 


MUSAK IN MOELÄT 


"O bötan, in moelät obik binon musak deadik !" 
"Suämü pouns tel no kanor flagedön hämi u pinedi." 


